การพังทลายของหน้าผาในฮันสแทนทัน มณฑลนอร์โฟล์ค ประเทศอังกฤษ มีสาเหตุมาจากการกัดเซาะชายฝั่งของคลื่น ลม และกระแสน้ำขึ้นลง
**การกัดอาหาร** (อังกฤษ: coastal erosion) เกิดจากพลังของคลื่น ลม และกระแสน้ำขึ้นลง (tidal ranges) ที่ส่งผลกระทบต่อชายฝั่งทำให้มีการสึกกร่อนพังทลายไป และเป็นต้นเหตุของการเกิดรูปร่างลักษณะของชายฝั่งทะเลที่แตกต่างกันไปตามสถานที่ต่างๆชายฝั่งที่พบลักษณะการกัดเซาะส่วนมากมักเป็นบริเวณชายฝั่งทะเลน้ำลึก ที่ลักษณะของชายฝั่งมีความลาดชันลงสู่ท้องทะเล ทำให้คลื่นลม และกระแสน้ำสามารถกัดเซาะชายฝั่งได้อย่างรุนแรง

ลักษณะภูมิประเทศ
----------------

เขาตาปู จังหวัดพังงา
การกัดเซาะจากคลื่น ลม สามารถทำให้ชายฝั่งทะเลเปลี่ยนแปลงเกิดเป็นภูมิประเทศลักษณะต่าง ๆ (erosional landforms) ดังนี้

หน้าผาชันริมทะเล (Sea Cliff)พบในบริเวณที่ชายฝั่งมีภูเขาหรือเทือกเขาอยู่ติดกับทะเล หรือชายฝั่ง โดยมีการวางตัวของชั้นหินในแนวเอียงเทหรือแนวตั้งฉากกับทะเล คลื่นจะกัดเซาะชายฝั่งทำให้เกิดภูมิประเทศเหมือนหน้าผาริมทะเลขึ้น สามารถพบได้บริเวณฝั่งทะเลยุบตัว สำหรับประเทศไทยจะอยู่บริเวณชายฝั่งด้านทะเลอันดามัน
เว้าทะเล (Sea Notch)เกิดจากการกัดเซาะของคลื่นและการกัดกร่อนละลายของหินบริเวณฐานของหน้าผาชันที่ติดกับทะเลหรือชายฝั่ง จะเห็นเป็นรอยเว้าในแนวระดับซึ่งจะขนานไปกับระดับน้ำทะเลในช่วงเวลาและยุคต่างๆ ซึ่งถือว่าเป็นหลักฐานสำคัญที่จะใช้ในการวิเคราะห์ระดับน้ำทะเลในอดีตเทียบกับระดับน้ำทะเลในปัจจุบันได้
โพรงหินชายฝั่ง (Grotto) หรือ ถ้ำทะเล (Sea Cave)จะเป็นถ้ำที่พบตามบริเวณชายฝั่งทะเล หรือชายฝั่งของเกาะต่างๆ โดยการเกิดถ้ำชนิดนี้จะเกี่ยวข้องกับการกัดเซาะของคลื่นที่หน้าผาชายฝั่งเป็นเวลานานติดต่อกัน จนทำเกิดเป็นช่องหรือโพรงเข้าไป ในช่วงแรกอาจเป็นโพรงขนาดเล็ก (grotto) แต่เมื่อได้รับอิทธิพลจากน้ำฝนและน้ำใต้ดินมาช่วยก็กลายเป็นโพรงขนาดใหญ่ หรือเป็นถ้ำ (cave) ที่เราพบในปัจจุบัน
ถ้ำลอด (Sea Arch)เป็นลักษณะทางธรณีสัณฐานที่มีความสำคัญมากเนื่องจากมีความสวยงาม จึงเป็นที่นิยมของคนในการเข้าไปท่องเที่ยวเนื่องจากมีลักษณะพิเศษคือจะเห็นเป็นโพรงหรือถ้ำที่เปิดทะลุออกสู่ทะเลทั้งสองด้าน โดยถ้ำลอดที่มีชื่อเสียงของประเทศไทย คือ ถ้ำลอดที่อุทยานแห่งชาติอ่าวพังงา จังหวัดพังงา และเขาช่องกระจก จังหวัดประจวบคีรีขันธ์
สะพานหินธรรมชาติ (Natural Bridge)เกิดจากการกระทำของคลื่นและลมที่กัดเซาะแนวหินบริเวณที่ยืนเข้าไปในทะเล โดยในระยะแรกจะเกิดโพรงหินชายฝั่งขึ้นแต่เนื่องจากการกัดเซาะเกิดขึ้นพร้อมกันทั้งสองด้าน จนในที่สุดโพรงก็ทะลุถึงกัน ซึ่งหินส่วนที่เหลืออยู่เหนือโพรงที่สามรถวางตัวอยู่ได้โดยไม่ถล่มลงมาจะทำให้มีลักษณะคล้ายสะพานเกิดขึ้น ลักษณะสะพานหินที่สามารถพบได้ในประเทศไทยจะตั้งอยู่ที่เกาะไข่ ในอุทยานแห่งชาติตะรุเตา จังหวัดสตูล
เกาะหินโด่ง (Stack)หินหรือโขดหินแนวตั้งที่แยกโดดออกมาห่างจากแผ่นดินหรือเกาะที่อยู่ใกล้เคียง จะเกิดได้จากการที่หน้าผาหินยื่นเกินออกไปในทะเล คลื่นและลมกัดเซาะบริเวณส่วนเชื่อมต่อซึ่งไม่แข็งแรงเป็นเวลานาน จนในที่สุดส่วนที่เชื่อมต่อเกิดการพังทลายจมลงไปในน้ำ เหลือเพียงโขดหินที่ตั้งโดดเด่นแยกออกมาต่างหาก โดยในอดีตส่วนที่เคยเชื่อมต่อนั้นอาจเป็นแนวหิน สะพานหินธรรมชาติ หรือถ้ำลอดขนาดใหญ่ก็ได้ แต่เพราะน้ำหนักของหินส่วนบนที่เชื่อมต่ออยู่มีมากเกินกว่าจะสามารถคงอยู่ได้จึงเกิดความไม่สมดุล ในตอนท้ายจึงเกิดการหักพังหรือยุบถล่มลงจมอยู่ใต้น้ำ เราจะพบลักษณะเกาะหินโด่งในประเทศไทยได้ที่เขาตาปูในอุทยานแห่งชาติอ่าวพังงา จังหวัดพังงา

การป้องกัน
----------

ในปัจจุบันมีการศึกษาปัญหาการกัดเซาะชายฝั่งในหลายรูปแบบ ทำให้มีการพยายามแก้ไขปัญหาดังกล่าวและคิดหาวิธีป้องกันการกัดเซาะชายฝั่งดังนี้ 

**กำแพงกันคลื่น**  (seawall) เป็นกำแพงใช้วัสดุทั้งหินและคอนกรีตในการสร้าง แต่บ้างพื้นที่พบว่าการสร้างกำแพงจะเร่งอัตราการผุพังของหาดให้สูงขึ้น โดยเฉพาะใต้ผนังของกำแพง จึงมีการ rip rap วางไว้หน้ากำแพงเพื่อสลายแรงของคลื่น 

**คันดักทราย** (groin) เป็นโครงสร้างที่วางตั้งฉากกับชายหาดเพื่อดักทรายไม่ให้ไหลไปตามกระแสคลื่นที่เคลื่อนไปตามแนวเลียดเฉียงกับฝั่ง 

**เขื่อนกันทรายและคลื่น** (jetty) มีลักษณะคล้ายกับคันดักทรายแต่จะยาวและแข็งแรงกว่ามาก นิยมสร้างบริเวณปากแม่น้ำเพื่อป้องกันตะกอนทรายมาทับถมปากแม่น้ำ ทำให้เป็นอุปสรรคต่อการคมนาคมทางเรือ 

**เขื่อนกันคลื่น**  (breakwater) เป็นลักษณะโครงสร้างใช้ชะลอความเร็วของน้ำที่เข้ากระทบฝั่ง จะวางเป็นระยะ ๆ ขนานไปกับชายฝั่ง บางพื้นที่นิยมใช้บริเวณท่าเรือเพื่อป้องกันคลื่นที่อาจสร้างความเสียหายต่อเรือ วัสดุนั้นมีหลายประเภทได้แก่การใช้ท่อนไม้ฟังเป็นแนว ใช้หินก้อนขนาดใหญ่กองรวมกันเป็นแถว ในประเทศไทยจะนิยมใช้กอนหินกองรวมกันมากที่สุด ส่วนในประเทศญี่ปุ่นใช้แท่งคอนกรีตรูปทรง 4 แฉก หรือคอนกรีตที่สร้างขึ้นลักษณะคล้ายโอ่งและมีรูพรุนรอบโอ่ง 

**การสร้างหาดใหม่** (beach renourishment) เป็นการเติมทรายในหาดเพื่อขยายต่อเติมหาดที่ถูกกัดเซาะ แต่วิธีนี้จะให้งบประมาณสูงมากและไม่ใช่การแก้ปัญหาแบบถาวร

ดูเพิ่ม
-------

* การกัดเซาะชายฝั่งทะเลของประเทศไทย

อ้างอิง
-------

1. ↑  ภัยหลบลี้, สันติ (6 November 2019). "การป้องกันชายฝั่ง". *มิตรเอิร์ธ - mitrearth*. สันติ ภัยหลบลี้. สืบค้นเมื่อ 18 March 2023.

* Donald J. P. Swift, Coastal Erosion and Transgressive Stratigraphy, The Journal of Geology. Vol. 76, No. 4 (Jul. 1968), pp. 444-456 Published by: The University of Chicago Press
* Komar, P.D. CRC handbook of coastal processes and erosion. 1983 Jan 01.

| * ด
* ค
* ก
สมุทรศาสตร์กายภาพ |
| --- |
| มหาสมุทรของโลก | 
* มหาสมุทรแปซิฟิก
* มหาสมุทรแอตแลนติก
* มหาสมุทรอินเดีย
* มหาสมุทรอาร์กติก
* มหาสมุทรใต้

 |
| ประเภท | 
* ทะเลปิด
* ทะเลสาบปิด
* ทะเลเปิด
* ทะเลสาบเปิด
* ทะเลชายขอบทวีป‎
* ทะเลสาบ‎
* ทะเลสาบน้ำเค็ม‎
* ทะเลสาบน้ำจืด‎
* เจ็ดสมุทร

 |
| ระดับชั้นน้ำทะเล | 
* ท้องทะเล
* เขตมีแสง
	+ ท้องทะเลตื้น
* ทะเลลึก
* เขตไร้แสง
	+ ท้องทะเลลึกปานกลาง
	+ ท้องทะเลลึก
	+ เขตความลึกก้นสมุทร

 |
| คลื่น | 
* คลื่นใต้น้ำ
* คลื่นสึนามิ

 |
| กฎหมายทะเล | 
* เส้นฐาน
* น่านน้ำภายใน
* น่านน้ำอาณาเขต
* เขตต่อเนื่อง
* เขตเศรษฐกิจจำเพาะ
* น่านน้ำนานาชาติ‎
* การขนส่งทางน้ำนานาชาติ‎
* การประมง‎
* สนธิสัญญาควบคุมอาวุธบนพื้นสมุทร

 |
| ลักษณะภูมิประเทศ | 
* ไหล่ทวีป
* ลาดทวีป
* ลาดตีนทวีป
* ก้นสมุทร
* เนินตะกอนรูปพัดก้นสมุทร
* หุบผาชันใต้ทะเล
* เขายอดราบใต้สมุทร
* แอ่งสมุทร
* ที่ราบก้นสมุทร
* ภูเขาใต้ทะเล
* ภูเขาไฟใต้ทะเล
* ร่องลึกก้นสมุทร
* เทือกเขากลางสมุทร
* พืดหินปะการัง
* อะทอลล์
* ลากูน
* ทะเล
* อ่าว

 |
| การแปรสัณฐานแผ่นธรณีภาค | 
* ธรณีวิทยาทางทะเล
* การขยายตัวของพื้นมหาสมุทร
* ปล่องแบบน้ำร้อน

 |
| ปรากฏการณ์ | 
* น้ำขึ้นลง
* เอลนีโญ
* ลานีญา
* การกัดเซาะชายฝั่ง
* กระแสน้ำย้อนกลับ

 |
| กระแสน้ำมหาสมุทร | 
* กระแสน้ำกินี
* กระแสน้ำญี่ปุ่น
* กระแสน้ำมหาสมุทร
* กระแสน้ำแลบราดอร์
* กระแสน้ำศูนย์สูตรเหนือ
* กระแสน้ำเบงเกวลา

 |
| ธรณีสัณฐาน | 
* เนินทราย
* เนินทรายรูปพระจันทร์เสี้ยว
* เกาะ
* เกาะเล็ก
* เกาะหินโด่ง
* คอคอด
* ฟยอร์ด
* เฟิร์ธออฟฟอร์ธ
* สะพานแผ่นดิน
* สันดอนจะงอย
* สันดอนเชื่อมเกาะ
* หาด
* ดอนทรายใต้น้ำ
* กลุ่มเกาะ‎
* คาบสมุทร‎
* ช่องแคบ‎
* ชะวากทะเล‎
* ชายฝั่ง‎
* ชายหาด‎
* ดินดอนสามเหลี่ยมปากแม่น้ำ‎
* ถ้ำ‎
* หน้าผา‎
* แหลม‎

 |